Fitnes za decu sve popularniji u SAD
Ti programi namenjeni su uspostavljanju trajne ljubavi za održavanjem zdrave telesne težine čineći vežbanje zabavnim
Bridžit možda nije svesna da trenira ali svakako zna da joj se dopada da ubacuje loptu u obruč. Ona ima skoro tri godine i pohadja ove časove vežbanja jednom nedeljno sa ostalom decom, uključujući i neke koji imaju dve godine. Majka male Bridžit, Ketrin Bern kaže da želi da njena kćerka rano počne da brine o svojoj telesnoj težini. Ovi časovi, u gimnastičkoj sali jedne osnovne škole u predgradju Vašingtona, nazivaju se „FanFit“ ili zabavno vežbanje. To je pokretna vežbaonica za decu od jedne do 13 godina. Silija Kibler, suvlasnica „FanFita“ kaže da vežbaonica pruža mogućnost deci da budu fizički aktivna i da se istovremeno zabavljaju u bezbednom okruženju. „ Stručnjaci navode da je nedostatak fizičke aktivnosti jedan od glavnih uzroka epidemije dečje gojaznosti u Sjedinjenim Državama. Najnovija studija Kajzer porodične fondacije, neprofitne organizacije koja se bavi ključnim zdravstvenim pitanjima, ustanovila je da mladi Amerikanci starosti od osam do 18 godina provode više od sedam i po sati dnevno ispred televizije, video igara, kompjutera i drugih elektronskih uredjaja. Džef Jang ne želi da njegova kćerka Evelin, sada stara 22 meseca, završi na taj način i zato ju je doveo na časove vežbanja. „ Kibler kaže da „FanFit“ nudi programe na više lokacija svake godine ali i dalje postoji lista čekanja. Moj džim ili Moja vežbaonica se takodje širi. Taj centar za dečje vežbanje ima 150 lokacija u Sjedinjenim Državama i oko 60 lokacija u 25 drugih zemalja. Mendi Limar je vlasnica dve vežbaonice iz lanca „Moj džim“ u okolini Vašingtona. Limar kaže da je program napravljen tako da pomogne deci da nauče i druge stvari. Karen Mekdonel, profesorka javnog zdravlja na univerzitetu Džordž Vašington kaže da kombinovanje vežbi za odredjeni uzrast sa zabavnim aktivnostima može da ima velike dobrobiti za decu. Roditelji ovih malih vežbača kažu da se nadaju da će ti prvi koraci voditi do doživotnog održavanja dobre telesne težine i zdravog životnog stila.